Okresná prokuratúra Svidník 
Sovietskych hrdinov 200, 089 01 Svidník

Sp. zn. : Pv 141/11/7712	Svidník, 11.10.2013
EEČ : 2-60-65-2013

U Z N E S E N I E

Trestná vec:	obvinená XXXXX  
Prečin:	nevyplatenie mzdy a odstupného podľa § 214 odsek 1 Trestného zákona číslo 300/2005 Zbierky zákonov v znení zákona číslo 224/2010 Zbierky zákonov

Rozhodol: 	prokurátor Okresnej prokuratúry Svidník
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 26.4.2012, spisová značka Pv 141/11/7712, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
že ako štatutárny zástupca občianskeho združenia Spoločnosť priateľov detí, mládeže a rodín vo Svidníku so sídlom vo Svidníku, Dlhá 505/9 nevyplatila mzdu svojim zamestnancom XXXXX za október 2010 v sume 397,40 eur splatnú 30.11.2010 a za november 2010 v sume 412,33 eur splatnú 31.12.2010 a XXXXX za november 2010 v sume 266,60 eur splatnú 31.12.2010, hoci v deň splatnosti uvedené občianske združenie malo dostatok finančných prostriedkov na vyplatenie týchto miezd.
Uznesením prokurátora Okresnej prokuratúry XXXXX zo dňa 26.4.2012, spisová značka Pv 141/11/7712, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
16 mesiacov
Odôvodnenie:
	Uznesením č.k. Pv 141/11-22 z 26.04.2012 som podľa § 216 ods. 1 Tr. porr. podmienečne zastavil trestné stíhanie proti obvinenej XXXXX pre prečin nevyplatenia mzdy a odstupného podľa § 214 ods. 1 Tr. zák. a podľa  § 216 ods. 2 Tr. por. som obvinenej určil skúšobnú dobu v trvaní 16 (šestnásť) mesiacov, pričom toto uznesenie nadobudlo právoplatnosť 10.05.2012.
	Zo správ o povesti obvinenej, z výpisu z registra trestov som zistil, že obvinená v priebehu skúšobnej doby viedla riadny život v zmysle § 217 ods. 1 Tr. por. Preto bolo potrebné rozhdnúť tak, že obvinená sa v skúšobnej dobe osvedčila.
	Podľa § 217 ods. 4 Tr. por. právoplatnosťou tohto uznesenia nastávajú účinky zastavenia trestného stíhania podľa § 9 ods. 1 písm. e/ Tr. por. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Ernest Hošík
prokurátor